Diari Oficial de la Generalitat Valenciana


Sumari del DOGV 4810, del 02-08-2004 (2004/7446)

Actuacions de juí ordinari número 111/2002. Cèdula de notificació.
------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7446


Organisme emissor
:   Jutjat de Primera Instància Número 2 de Sant Vicent del Raspeig

Tipus de document
:   Anunci

Actuacions de juí ordinari número 111/2002. Cèdula de notificació. [2004/Q7446]
  
Lucía López Moreno, secretària del Jutjat de Primera Instància i Instrucció número 2 de Sant Vicent del Raspeig i partit, fa saber:
  
Que en este jutjat se seguixen actuacions de juí ordinari amb el número 111/2002, seguit a instància de Martí, Montenegro y Nozal, SL, representat pel procurador el senyor Calvo Sebastiá, contra José Ramón Valverde Alcaraz i María Sol López Mansilla, i s'ha dictat la sentència que, copiats l'encapçalament i la decisió, diu així:
  
«Sant Vicent del Raspeig, 14 de maig de 2004
  
María Belén Muñoz Blanco, actuant en substitució legal de la jutgessa titular del Jutjat de Primera Instància i Instrucció número 2 de Sant Vicente del Raspeig, ha vist les presents actuacions de juí ordinari de recobrar la possessió de l'habitatge en arrendament per falta de pagament de la renda i quantitats assimilades, subarrendament o cessió inconsentits, realització de danys dolosos a la finca i deixar de satisfer la necessitat permanent d'habitatge de l'arrendatari, que se seguixen davant d'este jutjat amb el número 111/2002, a instàncies de Martí, Montenegro y Nozal, SL, representat pel procurador el senyor Calvo Sebastiá contra José Ramón Valverde Alcaraz i María Sol López Mansilla, declarats en rebel·lia.
  
Decisió
  
Que amb l'estimació de la demanda interposada per Manuel Calvo Sebastiá, en nom i representació de Martí, Montenegro y Nozal, SL, contra José Ramón Valverde Alcaraz i María Sol López Mansilla, declare resolt el contracte d'arrendament que fa referència a l'habitatge situat a Sant Vicent del Raspeig, carrer de Rafael Altamira, número 31, 2n, esquerra, que lliga a ambdues parts, Luis Pancho Nozal, en representació legal de la mercantil actora, i José Ramón Valverde Alcaraz, i, en conseqüència, condemne la part codemandada, María Sol López Mansilla, perquè dins del termini legal desallotge i deixe lliure i a disposició de la part actora este habitatge, sota l'advertència que, si no ho fa així, se'n procedirà al llançament, i a costa seua.
  
Igualment, condemne ambdós demandats a pagar a l'actora, conjuntament i solidària, la quantitat de 1.515,20 euros, més l'interés legal d'esta quantitat des de la data d'interposició de la demanda, i així mateix haurà de pagar les quantitats reportades des de la data d'interposició de la demanda i les reportades durant l'execució, i impose expressament les costes causades en este procediment a la part demandada.
  
Notifiqueu la present resolució a les parts, i feu-los saber que contra esta podran interposar un recurs d'apel·lació, que caldrà preparar dins dels cinc dies següents a la notificació, el qual es presentarà en este mateix jutjat, per a davant l'Audiència Provincial d'Alacant.
  
I a fi que valga de notificació en forma als demandats, José Ramón Valverde Alcaraz i María Sol López Ansilla, estenc i firme la present cèdula.